Мы махуэхэм
Мазаем и 27, гъубж
Мыщэ хужьым и дунейпсо махуэщ
Урысейм ЩытыкIэ хэхахэм деж къагъэсэбэп и къарухэм я махуэщ. УФ-м и Президентым къыдигъэкIа унафэм ипкъ иткIэ 2015 гъэ лъандэрэ ягъэлъапIэ.
Ингуш Республикэм и Конституцэм и махуэщ
1781 гъэм пащтыхь гуащэ Елизаветэ ЕтIуанэм Урысейм цIыху куэд зэкIуалIэ еджапIэхэр къыщызэIухыным теухуа унафэ къыдигъэкIащ. Къэралым цIыхубэм щIэныгъэ егъэгъуэтынымкIэ и IэнатIэр зэтеувэныр абдеж къыщежьауэ къалъытэ.
1879 гъэм фошыгъум нэхърэ хуэдэ 400-кIэ нэхъ IэфI ерыскъыгъуэр — сахариныр — къыщIагъэкIащ.
1900 гъэм Мюнхен и «Бавария» футбол клубыр къызэрагъэпэщащ.
1943 гъэм Матросов Александр нэмыцэхэр къызэрыукI быдапIэм зыIуидзащ икIи советыдзэхэр а щIыпIэм блэкIынымкIэ Iэмал яритащ. Хахуагъэ къэзыгъэлъагъуэу хэкIуэда Матросовым Совет Союзым и ЛIыхъужь цIэр фIащауэ щытащ.
1945 гъэм Мэсей Аслъэнджэрий Совет Союзым и ЛIыхъужь цIэр къыфIащащ.
Италием щыщ оперэ уэрэджыIакIуэ цIэрыIуэ Карузо Энрико къызэралъхурэ илъэси 145-рэ ирокъу.
Урыс дзэ кхъухьлъатэзехуэ Iэзэ Нестеров Пётр къызэралъхурэ илъэси 131-рэ ирокъу.
Инджылыз-америкэ киноактрисэ, «Оскар» саугъэтыр щэнейрэ зыхуагъэфэща Тейлор Элизабет къызэралъхурэ илъэс 86-рэ ирокъу.
Шэрджэс сурэтыщI Мэзукъэбз Хьэзрэт и ныбжьыр илъэс 78-рэ ирокъу.
УэрэджыIакIуэ, УФ-мрэ КъШР-мрэ я цIыхубэ артист, КъБР-м щIыхь зиIэ и артист Гъуэт Хъусин и ныбжьыр илъэс 77-рэ ирокъу.
Совет уэрэджыIакIуэ, Эстонием щIыхь зиIэ и артисткэ Вески Анне и ныбжьыр илъэс 62-рэ ирокъу.
Жылагъуэ лэжьакIуэ, Шапсыгъ Адыгэ Хасэм и тхьэмадэ КIэкIыхъу Мэжид и ныбжьыр илъэс 60 ирокъу.
Къэрал лэжьакIуэ, Адыгэ Республикэм и Iэтащхьэ КъумпIыл Мурат и ныбжьыр илъэс 45-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ, къешх-къесу щыщытынущ. ЩIыIэр махуэм градуси 2 — 1, жэщым градуси 2 щыхъунущ.
Мазаем и 28, бэрэжьей
1732 гъэм Петербург Урысейм щыяпэ Кадет корпусыр — дзэм къулыкъу щызыщIэну зи мурад щIалэгъуалэр абы щыхуагъэхьэзыр IуэхущIапIэр — къыщызэIуахащ.
1913 гъэм Данием щыщ физик Бор Нильс атомым и планетарнэ зэхэлъыкIэм теухуа и лэжьыгъэр хэIущIыIу ищIащ. А къэхутэныгъэм папщIэ Бор къыхуагъэфэщауэ щытащ Нобель и саугъэтыр.
1922 гъэм Мысырыр Инджылызым къызэрыхэкIым теухуа унафэ къащтащ.
1935 гъэм США-м щыщ химик Каротерс Уоллес Хьюм нейлоныр зэхилъхьащ.
1955 гъэм къызэIуахащ Ханой — Пекин — Москва — Берлин къалэхэр зэпызыщIэ гъущI гъуэгущIэр.
1990 гъэм Урысей Федерацэм и Кинематографистхэм я зэгухьэныгъэр къызэрагъэпэщащ.
1993 гъэм генерал Аушев Руслан Ингушым и президенту хахащ.
1991 гъэм Перс псыдэжыпIэм щекIуэкIа зауэр иухащ.
1996 гъэм Урысей Федерацэр Европэм и Советым хыхьащ. Абы хыхьэн щхьэкIэ къыхуагъэув къалэн нэхъыщхьэм — цIыхум и судыр укIкIэ мыщIэным теухуам — арэзы техъуэн хуей хъуауэ щытащ УФ-р.
2010 гъэм Канадэм щыщ Ванкувер къалэм и Би-Си Плэйс стадионым щызэхуащIыжащ ХХI ЩIымахуэ Олимп джэгухэр. КъыкIэлъыкIуэ апхуэдэ зэпеуэхэр щекIуэкIыну Сочэ къалэм и лIыкIуэхэм абдежым къыщратыжащ Олимп Джэгухэм я ныпыр.
ТхакIуэ, Сталин Иосиф ипхъу Аллилуевэ Светланэ къызэралъхурэ илъэс 92-рэ ирокъу.
УсакIуэ-уэрэдус цIэрыIуэ Къанкъул ФIыцIэ къызэралъхурэ илъэс 81-рэ ирокъу.
УсакIуэ, КъБР-м щэнхабзэмкIэ щIыхь зиIэ и лэжьакIуэ Сонэ Абдулчэрим и ныбжьыр илъэс 76-рэ ирокъу.
КъБР-м щIыхь зиIэ и дохутыр, медицинэ щIэныгъэхэм я кандидат, гу узыфэхэм щеIэзэ республикэ центрым и дохутыр нэхъыщхьэ, КъБР-м и Жылагъуэ палатэм хэт Щэрдан Нодар и ныбжьыр илъэс 63-рэ ирокъу.
УэрэджыIакIуэ, КъБР-м щIыхь зиIэ и артист Уэтэр МуIэед и ныбжьыр илъэс 61-рэ ирокъу.
Мэкъумэш щIэныгъэхэм я доктор, профессор, КъБКъМУ-м и ректору щыта, КъБР-м щIэныгъэмкIэ щIыхь зиIэ и лэжьакIуэ Жэрыкъуэ Борис къызэралъхурэ илъэс 60 ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Махуэм хуабэр градуси 4 — 6, жэщым щIыIэр 1 градус щыхъунущ.
